Dla Rol (famija turinèisa)

Ij Dla Rol a son un-a dle famije amportanteBordone, Renato (1997). Storia di Torino, volum I. Turin: Giulio Einaudi Editore. ISBN 88-06-14258-5. dla Comun-a 'd Turin dij prim temp medioevaj. Për deje pì 'd ghëddo ël nòm dla famija a ven virà an latin, ma che as trata d'un viragi ëd circostansa a l'é evident da che as treuva virà an doe manere diferente, a sconda dël nodar. As treuvo tant la forma De Rovore che cola De QuercuDzortut anteressant la dission illi de la Ruvore, ch'a son-a pròpe coma na latinisassion ëd coj dla Rol. Artifoni Enrico e Castenuovo Guido (1997). Storia di Torino, volum I, pag. 745. Turin: Giulio Einaudi Editore. ISBN 88-06-14258-5.. Ant le publicassion stòriche an italian a son për sòlit butà coma Della Rovere, che a l'é peui la forma dël cognòm stabilisasse pi tard e conossùa an tuta Italia, ën essend che col passé dij sécoj la famija a spantierà sò anteressi ant sna scala motobin pì larga 'd cola turinèisa.

Prime marche
Ël prim element atestà dla famija a l'é Bongioan Dla Rol, ch'a-i fa da testimòni a n'at dël vësco dël 1160. Dël 1169 un Pero Dla Rol (Peri an latin) a ven anfeudà ëd teren dël vësco. Dël 1173 Turin Dla Rol (Taurino an latin) a-j vend ëd ben mòbij a l'Ospidal ëd San Giaco. Dël 1170 Aimon Dla Rol (Aimon De Quercu an latin) a-j fa da testimòni a n'at dël midem Ospidal. Aimon a l'é cónsol magior dla Comun-a, e a resta atestà ant la midema càrica ëdcò dël 1193 e dël 1199 (contut ch'as sapia nen se sòn sia stàit un continuo ò a resto vàire nòmine diferente). Dël 1196 ij papé restà a-j diso nòbij, ansema a j'Arpin.

La costrussion dël patrimòni
Dël 1193 Aimon dla Rol a l'arsèiv dij podej giurisdissionaj (Iustitia an latin) dal vësco ansima a Pióbes. A l'é la prima marca dj'atività che la famija a slargherà ant ël sécol ch'a-i ven. J'anliure dla famija a son dzortut anvers a j'Arpin, dont miraco a resto parent, ij Podisi (che a son sò colegament con l'Ospidal ëd San Giaco) e ij Porsel. Ma 'l gròss dla fòrsa dla famija a ven da l'anliura con vësco, coma d'àutra part për squasi tute le gran famije turinèise d'antlora.

 Arferiment 

Categorìa:Famije dla Turin medioeval